OSNOVNA ŠKOLA METERIZE, ŠIBENIK

PUT KROZ METERIZE 48

KLASA:112-02/17-02/40

URBROJ:2182/01-4-1-01-17-01

Šibenik, 19. listopada 2017.

Na temelju Zakona o poticanju zapošljavanja (NN br. 57/12., 120/12. i 16/17.) a u cilju korištenja mjere „Stručno osposobljavanje za rad bez zasnivanja radnog odnosa“ putem Hrvatskog zavoda za zapošljavanje, Područnog ureda u Šibenik te Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 7/17.) Osnovna škole Meterize, Šibenik iskazuje potrebu i interes za prijam polaznika za stručno osposobljavanje za rad bez zasnivanja radnog odnosa i objavljuje

JAVNI POZIV

ZA PRIJAM NA STRUČNO OSPOPSOBLJAVANJE BEZ ZASNIVANJA RADNOG ODNOSA

1. Učitelj razredne nastave, 1 jedan izvršitelj/ ica, na određeno, puno radno vrijeme- 12. mjeseci

Stručni uvjeti:

Prema Zakonu o odgoju i obrazovanju u osnovnoj i srednjoj školi i Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu (NN 47/96 i 56/01).

**Posebni uvjeti:**

**U smislu Zakona o poticanju zapošljavanja nezaposlena osoba je:**

* **osoba bez odgovarajućeg radnog iskustva u stečenoj kvalifikaciji na razini visokog obrazovanja,**
* **osoba do navršenih 30 godina života,**
* **osoba koja se u evidenciji nezaposlenih osoba Hrvatskog zavoda za zapošljavanje (dalje: Zavod) kao nezaposlena osoba vodi najmanje 30 dana i**
* **osoba koja bez obzira na razdoblje ukupno evidentiranog staža u mirovinskom osiguranju, nema više od 12 mjeseci staža u stečenoj kvalifikaciji, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja te se korištenjem mjera aktivne politike u zapošljavanju stručno osposobljava za rad bez zasnivanja radnog odnosa,**

Na natječaj se mogu prijaviti osobe oba spola. Izrazi koji se koriste u ovom natječaju i imaju rodno značenje, koriste se neutralno i odnose se jednako na muški i ženski rod.

U prijavi na natječaj potrebno je navesti osobne podatke podnositelja prijave (osobno ime, datum i mjesto rođenja, adresa stanovanja, broj telefona te po mogućnosti adresu elektroničke pošte) i naziv radnog mjesta na koje se osoba prijavljuje. Prijavu je potrebno vlastoručno potpisati.

Uz prijavu je potrebno priložiti:

* životopis,
* dokaz o odgovarajućem stupnju obrazovanja/ stručnoj spremi,
* Domovnicu,
* Potvrdu ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje( o radnom stažu ), ne starije od mjesec dana,
* Uvjerenje Hrvatskog zavoda za zapošljavanje da je kandidat prijavljen u evidenciji nezaposlenih dulje od 30 dana,
* uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci računajući od zadnjeg dana za predaju prijava).

Isprave se prilažu u neovjerenom presliku.

U svrhu utvrđivanja vjerodostojnosti dokumentacije od kandidata koji je zadovoljio u postupku izvršit će se uvid u originalnu ili ovjerovljenu dokumentaciju prije zaključenja ugovora.

Stručno osposobljavanje za rad bez zasnivanja radnog odnosa obavlja se:

- na temelju pisanog ugovora o stručnom osposobljavanju za rad bez zasnivanja radnog odnosa

- prema programu stručnog osposobljavanja za rad

- pod vodstvom mentora

Rok za prijavu je osam (8) dana od dana objave javnog poziva na oglasnim pločama i mrežnim stranicama škole i Hrvatskog zavoda za zapošljavanje.

Prijave s potrebnom dokumentacijom o ispunjavanju uvjeta iz javnog poziva podnose se osobno ili pisanim putem na adresu:

Osnovna škola Meterize, Put kroz Meterize 48, 22000 Šibenik, s naznakom: „Za javni poziv-ne otvarati“.

Urednom prijavom smatra se prijava koja sadrži sve podatke i priloge navedene u javnom pozivu. Osoba koja nije podnijela pravodobnu i urednu prijavu ili ne ispunjava formalne uvjete iz javnog poziva, ne smatra se kandidatom prijavljenim na javni natječaj. Takvoj osobi se nakon završetka postupka dostavlja obavijest u kojoj se navode razlozi zbog kojih se ne smatra kandidatom prijavljenim na javni poziv.

O rezultatima javnog poziva kandidati će biti obaviješteni.

Ravnateljica:

Margit Vrbičić, prof.